Ordnungspolizei

eta|Flago de *Ordnungspolizei*

**Ordnungspolizei (OrPo)** estis nomo por regulaj germanaj uniformitaj policaj fortoj de Nazia Germanio inter la jaroj 1936 ĝis 1945, subigitaj senpere al Heinrich Himmler. Post tio, kiam ili komencis porti verdajn uniformojn, ili komencis esti nomitaj *Grüne Polizei* (Verda Polico).

## Historio 
La nomo *Ordnungspolizei* eblas laŭvorte traduki kiel **orda polico** kaj estas per ĝi pensataj uniformitaj policaj taĉmentoj. Tiuj ĉi formacioj estis unuafoje en la germana historio establitaj de la germana ministerio de enlando somere en la jaro 1936. La establo de tiuj ĉi formacioj kaŭzis envicigon de ordinaraj germanaj policaj fortoj al SS, al kiuj estis pli poste forkomanditaj ĉiuj lokaj, landaj, naciaj gradoj de la juĝaj organoj.

La polico estis dividita en *Ordnungspolizei* (OrPo aŭ ordinara polico) kaj en Sicherheitspolizei (SiPo aŭ sekureca polico), kiu estis renovigita post la unua mondmilito. La viroj sopirantaj aliĝi al OrPo plimulte unue deĵoris tri jarojn ĉe SiPo. OrPo transprenis devojn de la uniformita polico, kiam sub SiPo komencis enfali Gestapo kaj KriPo. Gestapo estis korpuso kun simila funkcio kiel KGB aŭ StB, kaj la tasko de KriPo estis esplorado de diversaj krimoj kiel murdoj ks. Somere de 1939 SiPo estis kunigita kun sekreta servo Sicherheitsdienst en ĉefan oficejon por defendo de la regno (Reichssicherheitshauptamt). RSHA simbolis proksiman kunigon inter SS (partia organizo) kaj polico (ŝtata organizo).

## El kroniko de reprezalioj 
**1939**
* 24.10. Germana okupado de Pollando: ĉefo de Ordnungspolizei deklaris, ke dum la milito oni ne antaŭvidas liberigon de poloj el koncentrejoj
* 26.10. La polico en 3 lokoj murdis 45 polojn
* 29.10. Ĉefo de SS kaj de Ordnungspolizei Heinrich Himmler ekparolis por policanoj en Poznań-regiono: *Ne forgesu eĉ por momento, ke vi devas esti reprezentantoj de la germana, ĝermana regopovo*
* 2.11. La polico pafmortigis en arbaro 15 judajn intelektulojn arestitajn pasintan tagon en restoracio "Astoria" en Lodzo, kaj en Varsovio studentinon pro forŝiro de germanaj afiŝoj

**1941**
* 4.08. La polico organizis en Varsovio surstratan kaptadon de komercantoj, kiuj ne havis oficialan permeson

**1942**
* 14.02. La polico pafmortigis en komunumo Ostrów Lubelski 15 personojn, kaj en Varsovio organizis traserĉon de personoj okupiĝantaj pri nelaŭleĝa komerco
* 26.08. La polico kun ĝendarmaro pafmortigis en Dubiecko (proksime al Przemyśl) 15 judojn, en Czarna 12 ciganojn, en Pachole (proksime al Parczew) 5 personojn
* 20.09. La polico pafmortigis 10 polojn en Różaniec (Lublinio) pro helpo al sovetaj militkaptitoj, kaj en Ciechanki 5 judojn kaj 2 polojn

**1943**
* 26.10. Taĉmentoj de germana polico pafmortigis en Varsovio 30 polojn, en Krakovo 10, en Mostki 10 kaj en Istebna (proksime al Cieszyn) 5 pro vundigo de gestapano, apud Częstochowa publike pendumis 10 polojn venĝe pro pafmortigo de germano, kaj en Dąbrowa Górnicza 11 pro mortigo de policano
* 8.11. Taĉmentoj de germana polico pafmortigis aŭ pendumis en Żyrardów 24 membrojn de Pola Laborista Partio, kaj en 3 aliaj lokoj 28 (en tio 5 venĝe pro faligo de telefonaj fostoj)

**1944**
* 5.12. Germana polico pafekzekutis en distrikto Bochnia 40 polojn

**1945**
* 17.01. Germana polico pafmortigis en Żabików 10 membrojn de Pola Enlanda Armeo

## Rezistomovado 
10.09.1939: En vilaĝo Dęborzeczka (proksime al Opoczno) pereis unua germana generalo, servanta en Ordnungspolizei

## Vidu ankaŭ 
* Einsatzgruppen

## Bibliografio 
* Christopher R. Browning, Jürgen Peter Krause: *Ganz normale Männer*. 3. Aufl., Rowohlt, Hamburg 1999. ISBN 3499608006
* Hans Buchheim: *SS und Polizei im NS-Staat*. Staatspolitische Schriftenreihe 13 (Sammlung über Recht des Nationalsozialismus), Studiengesellschaft für Zeitprobleme, Duisdorf bei Bonn, 1964. ASIN B0000BĜ84
* Wolfgang Curilla: *Die deutsche Ordnungspolizei und der Holocaust im Baltikum und in Weißrußland 1941–1944*. 2. Aufl., Schöningh, Paderborn 2006. ISBN 3506717871
* Friedrich Wilhelm: *Die Polizei im NS-Staat. Die Geschichte ihrer Organisation im Überblick*. 2. Aufl., Schöningh, Paderborn 1999. ISBN 3506775138
* Christopher Browning, *Nazi Policy, Jewish Workers, German Killers*, Cambridge University Press, 1999. ISBN 0-521-77490-X.
* Lumsden, Robin, ''A Collector's Guide To: The Allgemeine - SS*, Ian Allan Publishing, Inc. 2001. ISBN 0-7110-2905-9.
* Williams, Max, *Reinhard Heydrich: The Biography: Volume 1*, Ulric Publishing, 2001. ISBN 0-9537577-5-7.
* Nix Philip and Jerome Georges *The Uniformed Police Forces of the Third Reich 1933-1945*, Leandoer & Ekholm, 2006. ISBN 91-975894-3-8
* Christopher Browning, *Ordinary Men: Reserve Police Battalion 101 and the Final Solution in Poland*, HarperCollins, New York 1992. ISBN 978-0-06-019013-2.
* Heiner Lichtenstein, *Himmlers grüne Helfer*, Bund-Verlag Köln 1990, ISBN 3-7663-2100-5

## Eksteraj ligiloj 
* Helmets of the Landespolizei
* Flags of the *Ordnungspolizei''

Kategorio:Historio de Germanio
Kategorio:Polico
Kategorio:SS
Kategorio:Germanaj vortoj kaj esprimoj